ET Euroopa Liidu Teataja C 49/6

Teade dumpinguvastaste meetmete kohta, mis kehtivad Venemaalt pärit ammooniumnitraadi liitu importimise suhtes: hinnakohustusega seotud äriühingu nime muutmine

(2016/C 49/08)

Määrusega (EÜ) nr 2022/95 (1) kehtestas nõukogu lõpliku dumpinguvastase tollimaksu Venemaalt pärit, CN-koodide 3102 30 90 ja 3102 40 90 alla kuuluva ammooniumnitraadi impordi suhtes (2).

Euroopa Komisjon kiitis otsusega 2008/577/EÜ (3) heaks muu hulgas Venemaa tootjate avatud aktsiaseltside (inglise keeles Open Joint Stock Company, edaspidi „JSC”, vene keeles „OAOŠŠ”) ja valdusettevõtja Acron liikmete JSC Acron ja JSC Dorogobuzh koguselise ülemmääraga hinnakohustuste pakkumised. Kehtivaid dumpinguvastaseid meetmeid pikendati pärast nõukogu määruse (EÜ) nr 1225/2009 (4) artikli 11 lõike 2 kohast aegumise läbivaatamist komisjoni rakendusmäärusega (EL) nr 999/2014 (5) veel viieks aastaks. Võetud kohustused jäävad pärast meetmete pikendamist kehtima.

JSC Dorogobuzh on Venemaal asutatud äriühing, valdusettevõtja Acron liige, kellelt lähtuva ammooniumnitraadi ekspordi suhtes Euroopa Liitu kehtivad vastavalt eelnimetatud otsusele hinnakohustused. Äriühing teavitas 24. augustil 2015 komisjoni, et muutis oma nime ja see on nüüd avalik aktsiaselts (inglise keeles Public Joint Stock Company – PJSC ja vene keeles ПАО) Dorogobuzh. Äriühingu väitel ei mõjuta nimemuutus tema õigusi kasutada tema suhtes tema varasema nime JSC Dorogobuzh all kehtestatud hinnakohustuse eeliseid.

Komisjon on esitatud teabe läbi vaadanud ja jõudnud järeldusele, et nimemuutus ei mõjuta mingil moel rakendusmääruse (EL) nr 999/2014 ja otsuse 2008/577/EÜ järeldusi. Seepärast tuleks osundust „Veliki Novgorodis (Venemaa) asuv aktsiaselts (JSC) Acron ja Dorogobužis (Venemaa) asuv aktsiaselts (JSC) Dorogobuzh, valdusettevõtja Acron liikmed” otsuse 2008/577/EÜ artiklis 1 lugeda „Veliki Novgorodis (Venemaa) asuv aktsiaselts (JSC) Acron ja Dorogobužis (Venemaa) asuv aktsiaselts (PJSC) Dorogobuzh, valdusettevõtja Acron liikmed”.

Varem äriühingute „JSC Acron” ja „JSC Dorogobuzh” suhtes kasutatud TARICi lisakoodi A532 kohaldatakse edaspidi äriühingute „JSC Acron” ja „PJSC Dorogobuzh” suhtes.

(1) Nõukogu määrus (EÜ) nr 2022/95, 16. august 1995, millega kehtestatakse lõplik dumpinguvastane tollimaks Venemaalt pärit ammooniumnitraadi impordi suhtes (EÜT L 198, 23.8.1995, lk 1).

(2) Vt meetmete ajaloo üksikasju komisjoni 23. septembri 2014. aasta rakendusmäärusest (EL) nr 999/2014, millega kehtestatakse pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist Venemaalt pärit ammooniumnitraadi impordi suhtes lõplik dumpinguvastane tollimaks (ELT L 280, 24.9.2014, lk 19).

(3) Komisjoni otsus 2008/577/EÜ, 4. juuli 2008, millega kiidetakse heaks kohustused, mis pakuti seoses Venemaalt ja Ukrainast pärit ammooniumnitraadi importi käsitleva dumpinguvastase menetlusega (ELT L 185, 12.7.2008, lk 43).

(4) Nõukogu määrus (EÜ) nr 1225/2009, 30. november 2009, kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51).

(5) Komisjoni rakendusmäärus (EL) nr 999/2014, 23. september 2014, millega kehtestatakse pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist Venemaalt pärit ammooniumnitraadi impordi suhtes lõplik dumpinguvastane tollimaks (ELT L 280, 24.9.2014, lk 19).